title: Savoia-Marchetti SM.79 Sparviero
text: Savoia-Marchetti SM.79 Sparviero ye un avión bombardero desembolicau por Savoia-Marchetti. O suyo primer vuelo estió en 1934. Tien tres motors Alfa 128 R.C.18, una velocidat maxima de 460 km/h y capacidat d'aventar dica 1.200 kg de bombas. S'han construyíu 1.330 unidatz.
  
  Historial operacional 
  Los prencipals escenarios de guerra en os quals participó estioron mientres lo desembolique d'a Guerra Civil Espanyola y la Segunda Guerra Mundial. Italia continó utilizando estes avions dica 1955 y a Fuerza de l'Aire d'o Libano compró quatre en 1946, los quals estioron entregaus en 1949 y utilizaus como transportes militars, istas aeronaves amaneixioron en 1954 en a cinta de cine belico They Who Dare (Lewis Milestone).
  
  Guerra Civil Espanyola 
  Istos avions fuoron utilizaus mientres a Guerra Civil Espanyola por l'Aviación Lechionaria italiana, en Aragón parteciporon en os bombardeyos d'Alcanyiz, Balbastro y Andorra.
  
  En o bombardeyo d'Alcanyiz o 3 de marzo de 1938 entre dotze y quince bombarders d'iste modelo executoron o bombardeyo, que se fació de día en destruyendo 188 casas y s'estima que lo numero de muertos estió d'entre 300 y 500 civils (entre ells muitos ninos d'a escuela y a maestra) amás de numerosos ferius.
  
  O bombardeyo de Balbastro executau o 3 de noviembre de 1937 ye o segundo bombardeyo mas mortifero d'a Guerra Civil feito en Aragón, con una estimación de entre 100 y 200 civils muertos.
  
  O 12 de marzo de 1938, nueu diyas dimpués d'o bombardeyo d'Alcanyiz, ye bombardeata a ciudat d'Andorra con un numero desconoixito de victimas.
  
  Segunda Guerra Mundial 
  L'11 de chunio de 1940, nomás que un día dimpués d'a declaración de guerra d'o Reino d'Italia a lo Reino Uniu mientres a Segunda Guerra Mundial, la 2a Squadra Aerea d'a Regia Aeronautica atacó lo puerto de Valletta (Malta) con 33 bombarderos Savoia-Marchetti SM.79 Sparviero, escoltaus por 18 cazas Fiat CR.32, prencipiando asinas lo setio de Malta.
  
  Operadors
  
  Mientres a Segunda Guerra Mundial
  
  En a posguerra
  
  Referencias
  
  Vinclos externos 
  
  Bombarders
  SM.79 Sparviero